‘મ ને અને તમને આપણા માવતરોએ ભેગાં કર્યાં છે. એટલે જો આપણે લગ્ન કરીશું તો એ એરેન્જ્ડ મેરેજ જ ગણાશે. પણ તેમ છતાં હું તમને પૂછું છું-હું તમને પસંદ છું?’ ઓગણીસ વર્ષની અંગજાએ વીસમી સદીની મર્યાદા જાળવીને, એમાં એકવીસમી સદીની આઝાદી ભેળવીને સામે બેઠેલા યુવરાજને પૂછી લીધું. યુવરાજે તત્ક્ષણ જવાબ દીધો, ‘હા, તમે મને પસંદ છો. જો આપણને આપણા વડીલોએ ભેગાં ન કર્યાં હોત અને જો મેં તમને એ પહેલાં જ ક્યાંક જોઇ લીધાં હોત... તો...’ ‘તો? અટકી કેમ ગયા? વાક્ય પૂરું કરોને!’